Munsyi Jurnal Pengajian Sejarah [eISSN 3036-0234] is a journal that encourages academic debate among scholars, academics, researchers and students. This journal seeks to cover all aspects of history, prehistory and history education. All themes related to history, prehistory and history education are covered in this journal without geographical and chronological boundaries. Articles, reviews, notes address contemporary issues, concerns, policies and practice, drawing upon those themes are also welcome. This journal is published twice a year (June & December) in electronic form. Article contributions are welcome from scholars, academics, researchers and students from various institutions, based on the results of organized studies and research. MUNSYI supports Open Access. The electronic full text version of the journal is available Free of Charge (FOC).
Pejabat Karang Mengarang, UPSI, MALAYSIA
Komoditi getah semasa zaman kemelesetan ekonomi dunia di Kedah,1929 – 1939
Kajian ini berkisar tentang Komoditi Getah Semasa Zaman Kemelesetan Ekonomi Dunia di Kedah pada tahun 1929 sehingga 1939. Kajian ini bertujuan untuk mengkaji kemajuan ekonomi pertanian getah di Kedah dalam tempoh zaman kemelesetan dalam tahun 1929 sehingga tahun 1939. Fokus kajian ini adalah untuk menganalisis pengaruh kemelesetan ekonomi terhadap kehidupan sosial masyarakat Kedah. Kajian ini menggunakan pendekatan kualitatif dalam menganalisis dan mentafsir maklumat sebelum membuat penulisan sejarah. Perbincangan di dalam penulisan ini adalah berasaskan sumber primer dan sumber sekunder yang diperolehi daripada laman web berautoriti seperti Singapore Government Agency Website, National Archives of Australia dan Online Finding Aid (OFA), Perpustakaan Tunku Bainun, UPSI, Perpustakaan Negara, Kuala Lumpur, Arkib Negara cawangan Kedah/Perlis dan Arkib Pusat, Kuala Lumpur. Dapatan kajian menunjukkan kemelesetan ekonomi dunia menyebabkan ketidakstabilan perkembangan getah di negeri Kedah. Kemelesetan ini memberikan kesan langsung dan tidak langsung bukan sahaja terhadap industri getah tetapi juga terhadap kehidupan sosial masyarakat. Kajian ini diharapkan dapat memberikan sumbangan pengetahuan baru dan mengisi jurang kajian berkaitan perkembangan getah di Kedah dan kesannya pada zaman kemelesetan ekonomi dunia.
Copyright (c) 2025 Muhammad Irfan Imannullah Mohamad Zakir https://creativecommons.org/licenses/by-nc-sa/4.0
Mejar KM (B) Micheal Riman Anak Bugat (1952-2023)
Kajian ini berkisar tentang latar belakang Micheal Riman anak Bugat dan melihat perkembangan penglibatan beliau dalam ketenteraan dari tempoh 1952 sehingga 2023. Ia merujuk kepada penglibatan beliau dalam ketenteraan yang dibahagikan kepada dua peringkat iaitu sebelum dan selepas tahun 1979. Ketika era pertama (sebelum tahun 1979), beliau terlibat secaralangsung dalam operasi memerangi komunis di hutan sebelum berkhidmat di bidang pengurusan pentadbiran ketenteraan (selepas tahun 1979). Perbincangan di dalam kajian ini berasaskan kepada sumber primer yang diperolehi di Arkib Negara Malaysia Kuala Lumpur dan cawangan Kuching, Kem Terendak Melaka, Kementerian Pertahanan Negara. Maklumat juga diperolehi daripada dokumen peribadi tokoh serta temu bual dengan waris dan rakan sekerja tokoh. Sumber sekunder turut digunakan dalam kajian ini. Micheal Riman menyumbang kepada keselamatan negara melalui pertempuran di hutan dan kemudiannya menyumbang jasa bakti melalui pengurusan pentadbiran tentera setelah mengalami kecederaan pada 1979. Jelasnya, sumbangan dan jasa bakti seseorang anggota tentera bukan hanya terhad dalam medan pertempuran tetapi juga dalam bidang pengurusan dan pentadbiran.
Copyright (c) 2025 Doreen Chong Ee https://creativecommons.org/licenses/by-nc-sa/4.0
MUNSYI: Jurnal Pengajian Sejarah keluaran Disember 2024 menerbitkan lima artikel yang membincangkan berbagai sudut dalam perkembangan sejarah di Malaysia sejak abad ke-16 sehingga abad ke-20. Secara umumnya, ia menyentuh tentang sumber sejarah, persempadanan dan juga sejarah sosial yang berkaitan dengan masyarakat Islam dan juga perkembangan pendidikan di Malaysia. MUNSYI berpendapat semua artikel berkenaan adalah penting selari dengan isu dan perkembangan yang berlaku dewasa ini seperti meluasnya pseudo-history, isu geopolitik, ancaman kepada bahasa kebangsaan dan ajaran sesat.
Copyright (c) 2024 Nazirah Lee https://creativecommons.org/licenses/by-nc-sa/4.0
Transformasi geopolitik Perak: Dinamika persempadanan dari era kesultanan ke pascamerdeka
Kajian ini bertujuan mengupas perkembangan persempadanan Perak sejak diasaskan oleh Sultan Mudzaffar Shah pada 1528, ekoran pengkaji terdahulu kurang memberi perhatian terhadap aspek ini dari abad ke-16 hingga abad ke-20. Objektif kajian ialah menilai perkembangan persempadanan Perak dalam tiga era utama: kesultanan sebelum penjajahan (1528-1874), penjajahan (1874-1957) dan pascamerdeka (1957-kini, 2024). Metodologi kajian digunakan ialah Reka Bentuk Penyelidikan Bawang Saunders, menggabungkan kaedah kuantitatif dengan kualitatif. Dapatan kajian menunjukkan bahawa persempadanan Perak melalui proses perkembangan dan pengecutan dipengaruhi oleh dinamik politik dalaman dan hubungan luar. Kehadiran British pada abad ke-20 memperkukuhkan persempadanan antara Perak dengan Pulau Pinang, Kedah, Kelantan, Pahang, Selangor dan Reman. Persempadanan ini berterusan hingga kini dengan beberapa pindaan, bertujuan meningkatkan kecekapan pentadbiran, pembangunan ekonomi dan sosioekonomi, dan kesejahteraan sosial Perak. Kajian ini memberi perspektif baharu terhadap kesan sejarah persempadanan pembangunan Perak.
Copyright (c) 2024 Ahmad Farhan Abdullah @ Zakaria, Zaidin Mohd Noor https://creativecommons.org/licenses/by-nc-sa/4.0
Perkembangan pendidikan di Malaysia selepas 1969
Kajian ini menghuraikan sejarah pendidikan di Malaysia sejak 1970-1990. Dalam perkembangan sejarah pendidikan, 1970-1990 merupakan era di mana usaha memperkasakan Bahasa Melayu sebagai bahasa kebangsaan berlangsung. Salah satu pendekatannya adalah dengan menjadikan bahasa Melayu sebagai bahasa pengantar di semua sekolah di Malaysia. Kajian dijalankan dengan menggunakan kaedah penyelidikan sejarah. Maklumat yang dibincangkan di dalam kajian ini adalah berdasarkan kepada laporan yang dikeluarkan oleh Kementerian Pelajaran Malaysia dan sumber sekunder yang berkaitan. Maklumat yang terdapat di dalam sumber-sumber yang dirujuk mencadangkan bahawa masalah yang timbul berkaitan Bahasa Melayu diselesaikan melalui pelbagai tindakan yang dirangka dan dijalankan oleh Kementerian Pelajaran Malaysia. Maklumat berhubung isu dan masalah bahasa serta tindakan yang dibuat untuk mengatasinya sepanjang tempoh kajian ini boleh dijadikan sebagai panduan untuk menyelesaikan isu bahasa yang timbul pada hari ini. Jelasnya, isu bahasa yang timbul hari ini boleh diatasi dengan rancangan dan tindakan yang terancang dan sistematik daripada semua pihak yang berkenaan.
Copyright (c) 2024 Rosfazira Rashid https://creativecommons.org/licenses/by-nc-sa/4.0
Ajaran sesat dalam kalangan masyarakat Islam di Pulau Pinang pada 1970-1990
Makalah ini membincangkan ajaran sesat yang muncul dalam sejarah masyarakat Islam di Pulau Pinang sepanjang tahun 1970-1990. Perbincangan ini bertumpu kepada ajaran yang bertentangan dengan al-Quran dan Sunnah dan tindakan yang diambil oleh seperti Majlis Agama Islam Negeri Pulau Pinang (MAINPP). Kajian ini dijalankan berasaskan kepada metodologi kajian sejarah. Sehubungan itu, perbincangan yang dikemukakan adalah hasil daripada analisis kepada sumber primer dan sumber sekunder. Sumber primer yang digunakan adalah fail pentadbiran dan dokumen undang-undang. Hasil kajian mendapati ajaran sesat di Pulau Pinang mempunyai ciri yang jelas bertentangan dengan Islam, disebarkan secara tersembunyi dan menarik pengikut yang mempunyai pemahaman agama Islam yang cetek. Tindakan untuk membendung masalah ajaran sesat ini dilaksanakan oleh MAINPP, namun hukumannya adalah ringan. Penelitian terhadap sejarah kemunculan ajaran sesat diharap memberikan maklumat penting tentang ancaman kepada agama Islam dan sejauhmana kesannya kepada masyarakat Islam dari semasa ke semasa. Ciri-ciri ajaran sesat yang dibincangkan di dalam makalah berpotensi menganggu kestabilan sosial masyarakat Islam.
Copyright (c) 2024 Muhammad Iqbal Bin Mansor https://creativecommons.org/licenses/by-nc-sa/4.0
MUNSYI Jurnal Pengajian Sejarah keluaran Jun 2024 mengandungi lima artikel yang mempunyai bidang sejarah yang berbeza.
Keluaran Disember 2023 menumpukan kepada isu berkaitan perkembangan semasa dan isu intelektual yang dibincangkan di dalam persidangan kebangsaan Sejarah dan budaya masyarakat Madani yang dianjurkan oleh Jabatan Sejarah pada November 2023. Secara umumnya, kerangka Malaysia Madani diketengahkan sebagai usaha bagi memastikan kewujudan masyarakat maju dan bertamadun di negara ini.
Pengurusan Banjir di daerah Timur Laut Pulau Pinang, 1957 - 1977
Makalah ini bertujuan membincangkan mengenai masalah banjir yang berlaku di Daerah Timur Laut (DTL) Pulau Pinang dan tindakan yang diambil oleh jabatan yang bertanggungjawab bagi mengatasinya sepanjang tempoh kajian Maklumat yang dibentangkan dalam makalah ini berasaskan kepada sumber primer dan sekunder. Analisis kepada sumber primer seperti surat rasmi kerajaan, fail, laporan minit mesyuarat serta laporan akhbar dilakukan berasaskan kepada metodologi penyelidikan sejarah. Kajian mendapati kejadian banjir di DTL menjejaskan kehidupan penduduk setempat. Namun, kerjasama bekerjasama secara kolektif antara Majlis Bandaraya Pulau Pinang Kerajaan Negeri, Jabatan Perparitan, Jabatan Pengairan dan beberapa Jabatan telah berjaya mengatasinya dengan berkesan dalam tempoh kajian ini. dan secara tidak langsung dapat mengurangkan masalah banjir. Perbincangan di dalam makalah ini memperlihatkan kejayaan untuk mengatasi masalah banjir yang membebankan penduduk yang terlibat. Ia diharap boleh memberikan gambaran, panduan dan iktibar kepada perancangan dan usaha untuk mengatasi masalah banjir yang berlaku berulang kali di negara ini.
Copyright (c) 2024 Noorkiah binti Kamarudin https://creativecommons.org/licenses/by-nc-sa/4.0
Sungai Bernam dalam Konflik Sempadan Perak dan Selangor pada Abad Ke-19
Sehingga abad ke-19, Sungai Bernam merupakan jalan pedagangan penting dalam perkembangan ekonomi Negeri-negeri Melayu, khususnya Perak, Selangor dan Pahang. Justeru, kajian ini bertujuan untuk menghuraikan kedudukan Sungai Bernam dalam hubungan Perak dan Selangor khususnya pada abad ke-19. Lembah Bernam kaya dengan hasil bijih timah menjadi tumpuan Negeri-negeri Melayu dan kuasa luar seperti Siam dan British. Konflik sempadan yang tercetus di antara Perak dan Selangor pada suku awal abad ke-19 menjadikan Sungai Bernam sebagai kawasan penting dalam menentukan sempadan di antara dua negeri tersebut. Kajian berhubung isu sempadan di Sungai Bernam ini dijalankan berpandukan metodologi penyelidikan sejarah. Ia menggunakan sumber primer seperti dokumen dan surat-surat rasmi dalam Selangor Secretariat Files, perjanjian-perjanjian rasmi antara pihak British dengan Negeri-negeri Melayu, Riwayat Tanjong Malim dan sumber sekunder berkaitan. Maklumat yang diperolehi daripada sumber yang dirujuk memperlihatkan pemahaman konsep sempadan Negeri-negeri Melayu tradisional yang berasaskan bidang kuasa pemerintah. Justeru Sungai Bernam sering bertukar tangan sehingga British melaksanakan percaturan politik demi kepentingan ekonominya di rantau ini. Makalah ini menggambarkan dengan mendalam tentang peranan Sungai Bernam dalam sejarah hubungan di antara negeri Perak dan Selangor pada abad ke-19. Secara keseluruhannya, kajian ini menunjukkan konflik sempadan menjadi Sungai Bernam sebagai kawasan yang penting dalam percaturan politik British dan Siam di rantau ini.
Copyright (c) 2024 Ahmad Faizal Basir https://creativecommons.org/licenses/by-nc-sa/4.0
Keterangan lisan dan banding silang: Penelitian terhadap sumber sejarah konflik etnik Melayu-Cina, 1945-1955
Makalah ini membincangkan mengenai keterangan lisan sebagai sumber sejarah yang penting dalam meneliti sejarah konflik Melayu-Cina yang tercetus selepas pendudukan Jepun di Tanah Melayu. Umum mengetahui bahawa masyarakat Melayu terkenal dan kaya dengan peradaban serta tradisi lisan yang sudah sebati dan diwarisi sejak turun-temurun. Malaysia telah melewati evolusi sejarah bermula dengan penjajahan kuasa luar sehingga negara mencapai kemerdekaan pada 31 Ogos 1957. Pelbagai dimensi baharu dan penting perlu digarap serta diteliti bagi mendapatkan penceritaan saksi proto dan maklumat yang sahih. Pendudukan Jepun di Tanah Melayu dan kezaliman komunis telah menimbulkan impak keruncingan hubungan kaum di antara orang Melayu dan Cina. Hal yang demikian diterjemahkan dalam bentuk pergaduhan. Dalam usaha meneliti kesemua peristiwa tersebut, masih kedapatan ruang kosong yang boleh ditampung dengan penggunaan keterangan lisan. Penggunaan keterangan lisan memberikan cabaran yang tersendiri dalam mengenal pasti kesahihan sesuatu peristiwa. Kesemua dapatan kajian yang diperoleh perlu di banding silang dengan rekod dan data-data yang lebih berautoriti. Perbincangan artikel ini menggunakan pendekatan sejarah yang merujuk kepada sumber primer meliputi Rekod Pejabat Kolonial dan dokumen sekunder yang lain. Bagi mengisi ruang kosong dalam penulisan, wawancara bersama informan terpilih telah digunakan. Hasil kajian mendapati bahawa keterangan lisan dan maklumat yang diperoleh dalam menghasilkan penulisan sejarah perlu dibanding silang dengan sumber lain bagi mengukuhkan dapatan serta menghasilkan penulisan yang lebih berautoriti.
Copyright (c) 2024 Mohamed Ali Haniffa, Mohd Kasri Saidon, Zolkefli Bahador, Ishak Saat https://creativecommons.org/licenses/by-nc-sa/4.0
Position of Malay language in three early Malay kingdoms: A Preliminary Study
This article seeks to provide an overview of the position of the Malay language in three Malay Kingdoms: Srivijaya, Majapahit, and Malacca. The purpose is to demonstrate how the Malay language played a significant role as the region's lingua franca. As a preliminary investigation, this article draws on secondary sources from the National Archives of Malaysia and Sultan Idris Education University libraries. The information in this paper delivers insight into the topic's background. It also offers basic information obtained from earlier research and contributes to a thorough knowledge of the situation of Malay language during the period of investigation.
Copyright (c) 2024 Munaliza Zailan, Khairi Ariffin https://creativecommons.org/licenses/by-nc-sa/4.0
Pelaksanaan Kurikulum dalam Meningkatkan Persepsi Nilai Patriotisme. Satu Tinjauan di Malaysia dan Indonesia
Pembangunan kualiti pendidikan merupakan imej kepada negara. Mengambil kira hal itu, Malaysia dan Indonesia antara negara yang menekankan nilai patriotisme dalam konteks kurikulum Sejarah untuk membangunkan kualiti pendidikan di negara masing-masing. Oleh itu, kajian ini bertujuan meninjau pelaksanaan pengajaran dan pembelajaran Sejarah di Selangor, Malaysia dan di Bandung, Indonesia daripada perspektif pelajar. Penilaian terhadap aspek pelaksanaan pengajaran Sejarah efektif ditinjau bagi meningkatkan nilai patriotisme juga dinilai berdasarkan perspektif pelajar. Kajian ini berbentuk tinjauan menggunakan soal selidik dan melibatkan sampel seramai 1200 pelajar yang dipilih secara rawak berstrata di Malaysia dan di Indonesia. Hasil kajian menunjukkan keseluruhan item berada pada tahap kebolehpercayaan tinggi. Keseluruhan dapatan bagi perspektif pelajar menunjukkan aspek patriotisme adalah mencapai tahap yang tinggi di kedua negara tersebut. Manakala analisis Ujian-t bagi aspek patriotisme berdasarkan jantina menunjukkan tidak terdapat perbezaan yang signifikan di Malaysia berbanding di Indonesia iaitu terdapat perbezaan yang signifikan. Bagi analisis regrasi berganda pula menunjukkan penilaian pelajar terhadap pelaksanaan pengajaran dan pembelajaran Sejarah guru merupakan faktor yang memberi sumbangan signifikan terhadap patriotisme di Malaysia dan di Indonesia. Implikasi kajian menunjukkan guru Sejarah di Malaysia perlu mengaplikasi pendekatan dan sumber yang lebih efektif bagi merangsang minat dan keberkesanan dalam meningkatkan amalan nilai patriotisme.
Copyright (c) 2024 Asmahani Muhthar, Md Hafis Khairuddin https://creativecommons.org/licenses/by-nc-sa/4.0
Koleksi Surat Persendirian Zainal Abidin Bin Ahmad (Za’ba) Dalam Simpanan Arkib Negara Malaysia
Makalah ini membincangkan tentang ketokohan Zainal Abidin Ahmad (Za’ba) dan koleksi surat persendirian beliau di Arkib Negara Malaysia (ANM). Koleksi ini dikenalis sebagai Surat Persendirian Za’ba (SP18). Perbincangan dibahagikan kepada dua bahagian (i) Pemikiran dan kepercayaan Za’ba (ii) Koleksi Surat Persendirian Za’ba yang terdapat di Arkib Negara Malaysia (SP18). Tumpuan utama adalah untuk mempersembahkan idea dan pemikiran Za’ba yang diterjemahkan di dalam penulisannya serta sumber sejarah yang boleh diakses oleh masyarakat awam dalam koleksi SP18. Pendeta Za’ba, atau Zainal Abidin bin Ahmad, merupakan seorang cendekiawan Melayu yang dikenali sebagai tokoh serba boleh dalam bidang bahasa, sastera, falsafah, politik, agama, dan pemikiran ekonomi. SP18 terdiri daripada 9,850 unit bahan dan ia termasuklah surat-menyurat, surat khabar dan majalah, terbitan, bahan pandang dengar, manuskrip, hasil penulisan, dan banyak lagi. Koleksi SP18 yang disimpan di Arkib Negara Malaysia merupakan aset berharga kerana ia merupakan sumber sejarah yang mendedahkan kepada pengkaji tentang pemikiran dan pandangan Za’ba berhubung isu yang diulasnya. Selama hampir 40 tahun, Za’ba aktif dalam penulisan dan penterjemahan, serta menjadi penulis rencana dan esei yang menggambarkan pemikiran dan pandangan beliau terhadap politik, ekonomi, agama, kemasyarakatan, bahasa, dan sastera. Pandangan Za’ba mendahului zamannya kerana membawa kesedaran bukan hanya kepada isu semasa tetapi juga isu-isu penting pada masa hadapan. Justeru, SP18 dijadikan sumber utama dalam kajian bagi para akademik dan banyak hasil kajian dan artikel dihasilkan berdasarkan koleksi surat persendirian berkenaan. Pemikiran Za’ba memberi dorongan kepada kemajuan bangsa dan negara Malaysia. Makalah ini membincangkan sumbangan Za’ba dan koleksi SP18 kepada masyarakat umum. Perbincangannya diharap akan menggalakkan kajian dalam pelbagai topik seperti karakteristik dan psikologi, kebudayaan Melayu, keibubapaan, kewartawanan, dan ketokohan dalam keagamaan. Ini kerana pemahaman tentang warisan intelektual Za’ba mendorong generasi masa kini untuk menghargai dan memahami peranan beliau dalam membentuk perkembangan sosial dan intelektual negara.
Copyright (c) 2024 Siti Hawiyah Manan https://creativecommons.org/licenses/by-nc-sa/4.0
Tembikar tanah sebagai barang perdagangan dan pencapaian teknologi masyarakat prasejarah
Tembikar tanah merupakan antara artifak yang biasa ditemui di tapak-tapak kajian arkeologi terutamanya tapak yang dilakukan ekskavasi arkeologi. Kebanyakan tembikar tanah ini dijumpai dalam bentuk pecahan dan amat sukat untuk menjumpai tembikar tanah yang lengkap dan masih utuh. Tembikar tanah merupakan artifak yang boleh dikatakan sezaman dengan budaya Neolitik, kerana budaya Neolitik telah menunjukkan masyarakatnya pada waktu itu telah mula tinggal di sesebuah kawasan dan tidak lagi berpindah randah seperti masyarakat sebelumnya. Terdapat beberapa pandangan pengkaji terdahulu yang menyatakan tembikar tanah merupakan bukti pemikiran berteknologi masyarakat Neolitik ini. Tembikar tanah boleh jadi dibuat di kawasan yang ditemui artifak tersebut dan boleh juga dibawa dari luar melalui urusan perdagangan antara masyarakat pedalaman dengan masyarakat pesisir. Bagi mengetahui sama ada tembikar tanah itu dibawa dari luar atau dibuat di kawasan tersebut, analisis secara saintifik digunakan bagi menilai sama ada tembikar yang dibuat dengan menggunakan tanah liat tempatan atau tanah liat luar. Kaedah sinar-x terbelau (X-ray diffraction) dan pendarkilau sinar-x (X-ray fluorescence) digunakan untuk mendapatkan kandungan mineral dan kandungan unsur utama serta unsur surih kandungan tembikar. Selain daripada kaedah secara radas makmal, kajian kepustakaan juga digunakan dengan mengumpulkan beberapa penulisan berkenaan kajian yang telah dilakukan oleh penyelidik lampau. Jika tanah liat di kawasan berhampiran digunakan, jelaslah ianya dibuat di kawasan tersebut oleh masyarakat itu, manakala jika sumber tanah liat lain membuktikan wujudnya urusan perdagangan antara masyarakat setempat dengan masyarakat luar terutamanya masyarakat pesisir.
Copyright (c) 2024 Muhamad Shafiq Mohd Ali, Yunus Sauman, Zuliskandar Ramli https://creativecommons.org/licenses/by-nc-sa/4.0
Ulasan Buku; Diari Seorang Kelana Catatan Sebenar Survivor Landasan Kereta Api Maut
Artikel ini berkisar tentang kehidupan seorang buruh Jalan Kereta Api bernama Maut Halimi Ibrahim. Beliau menjalani hidupnya sebagai seorang yang lahir dalam keluarga yang daif. Sikap dan semangat beliau yang ingin membantu meringankan beban keluarganya memaksa beliau untuk mencari nafkah dan kerja di merata tempat sehingga akhirnya beliau terpedaya dengan kempen yang ditawarkan oleh tentera Jepun dalam pembinaan landasan kereta api Thailand-Burma. Pelbagai rintangan dugaan serta penindasan yang terpaksa dihadapi beliau demi meneruskan hidupnya.
Copyright (c) 2024 Hafidz Yunus https://creativecommons.org/licenses/by-nc-sa/4.0
Teknologi Kecerdasan Buatan dalam Proses Perancangan dan Pengajaran Guru Sejarah
Transformasi pendidikan pada abad ke-21 menekankan penggunaan teknologi sebagai pasak perantaraan dalam mencapai keberhasilan pengajaran dan pembelajaran (PdP). Teknologi kecerdasan buatan atau dikenali sebagai Artificial Intelligence (AI) sedang digunakan dengan meluas dalam dunia pendidikan, sejajar dengan perkembangan Revolusi Industri (RI) 4.0. Teknologi kecerdasan buatan ini sesuai untuk diintegrasikan dalam bidang pendidikan yang melibatkan proses perancangan dan pengajaran guru di peringkat rendah mahupun di peringkat menengah. Makalah ini menggariskan keperluan penggunaan AI dalam membantu memudahkan proses perancangan dan pengajaran guru sejarah di sekolah. Ia turut memberi fokus kepada satu aplikasi AI yang dikenali sebagai ChatGPT (Chat Generative Pre-Trained Transformer) yang bertindak sebagai sebuah model bahasa generatif. Kajian ini menggunakan pendekatan kualitatif melalui pembacaan yang mendalam terhadap bahan literatur yang relevan serta analisis terhadap penggunaan aplikasi kecerdasan buatan iaitu ChatGPT. Penggunaan AI dalam pendidikan berfungsi sebagai perantara yang mampu memudahkan proses perancangan mahupun pengajaran guru. Namun begitu kajian ini mendapati AI disepadukan dengan baik. Ringkasnya, guru perlu menggunakan kepakaran dan kemahiran bagi mencapai objektif pembelajaran yang ditetapkan. Pengintegrasian teknologi kecerdasan buatan seperti ChatGPT dengan teknologi sedia ada juga secara tidak langsung dapat menjadi pemudahcara bagi penghasilan bahan bantu mengajar yang bersifat kreatif serta bervariasi.
Copyright (c) 2024 Nur Hafizah Alimunir https://creativecommons.org/licenses/by-nc-sa/4.0
Artikel ini membincangkan latar belakang kepimpinan politik dan konsep kepimpinan politik Tengku Razaleigh Hamzah. Topik perbincangan meliputi enam era pemerintahan perdana Menteri di Malaysia bermula dari era Tunku Abdul Rahman (Tunku) sehinggalah era Datuk Seri Mohd Najib, Perdana Menteri Malaysia yang ke enam. Kajian ini dijalankan dengan menggunakan sumber sekunder yang diterbitkan dan juga tidak diterbitkan. Penilaian terhadap pendekatan Tengku Razaleigh sepanjang 1957-2018 membolehkan pembaca memahami apakah ideologi kepimpinan politik pentadbiran yang beliau cita-citakan. Kajian ini mendapati bahawa model politik pentadbiran dan konsep kepimpinan Tengku Razaleigh mempunyai persamaan dengan idea Hume. Ia tidak bersifat rigid namun tujuan politiknya kekal sama. Walaupun perbincangan di dalam artikel ini berfokus kepada Tengku Razaleigh, namun ia memberikan maklumat berhubung sejarah politik di Malaysia sejak 1957 sehingga 2018.
Copyright (c) 2024 Mustafa Ahmad https://creativecommons.org/licenses/by-nc-sa/4.0
Sejarah tingkatan empat dengan pendekatan Lesson Study reflektif
Kertas kerja ini membincangkan pelaksanaan Lesson Study Reflektif bagi subjek Sejarah di sebuah sekolah di Kuala Lumpur yang merangkumi proses merancang pengajaran, melaksanakan pembelajaran, dan refleksi berkumpulan. Ini termasuk juga butiran tentang mesyuarat sebelum dan selepas Lesson Study yang diadakan, perancangan serta pengimplementasian Open Class Research. Para guru yang terlibat ditemu bual untuk mendapatkan pandangan mereka terhadap pendekatan pembelajaran yang dijalankan selama hampir empat bulan. Selain itu, kaedah pemerhatian juga dilakukan terhadap murid-murid yang terlibat dan proses Pembelajaran dan Pemudahcaraan (PdPc) untuk mendapatkan maklumat. Tujuan pengaplikasian dan merekodkan Lesson Study Reflektif adalah untuk menyebarkan amalan kerjasama guru dari proses perancangan sehinggalah kepada penghasilan rekod bertulis yang dapat membantu mereka dan para pendidik yang lain untuk dijadikan sebagai sumber yang membantu pengajaran mereka. Di samping itu, laporan Lesson Study Reflektif ini juga dapat menjadi rangka kerja sokongan untuk menjalankan Lesson Study yang baharu dan juga kajian pendidikan yang lain. Hasil pelaksananaan pendekatan ini menunjukkan bahawa kolaborasi antara guru dalam melaksanakan Lesson Study Reflektif dapat membawa kepada pelbagai aktiviti pengajaran yang berbeza yang dapat meningkatkan pemahaman murid. Aktiviti yang dipilih sepanjang melaksanakan sembilan waktu PdPc dalam bab ini juga didapati bersesuaian dengan tahap kebolehan murid serta dapat membuatkan mereka menumpukan perhatian yang lebih dalam kelas. Refleksi berkumpulan yang dijalankan bersama-sama dengan guru pemerhati bagi Open Class Research membantu guru membincangkan masalah-masalah pembelajaran dengan adanya perkongsian maklumat dan cadangan. Penulisan ini diharap dapat membantu para guru, pihak pentadbir, ibu-bapa serta orang awam mendapatkan gambaran sebenar proses pembelajaran di dalam kelas dan membuka ruang bagi pemerkasaan pengajaran subjek sejarah di Malaysia.
Copyright (c) 2024 Santiya Parthippen https://creativecommons.org/licenses/by-nc-sa/4.0
Pemerkasaan Islam Sosial dalam Konteks Peradaban Semasa
Islam sebagai agama, cara hidup dan peradaban dewasa ini sedang menerima tekanan daripada berbagai penjuru. Perkembangannya yang meluas dan merata telah membawa kepada pertembungan dalam berbagai keadaan dan di berbagai peringkat. Situasi ini menjadi sebahagian daripada landskap global semasa. Islamophobia, kebencian atau kemarahan terhadap Islam, yang dijelmakan dalam berbagai ragam, merupakan di antara ciri-ciri utamanya. Paling ketara dalam pertembungan ini ialah penolakan dan penentangan terhadap Islam dalam politik, atau political Islam. Percubaan menempatkan Syariah dalam pemerintahan dan pentadbiran, termasuk di negara berpendudukan majoriti Muslim, seringkali mewujudkan ketegangan, kadangkala pertumpahan darah. Islam yang cuba direalisasikan pada skala kecil pun, menerusi ibadat khusus seperti sembahyang, atau pemakaian, tidak terlepas daripada serangan. Masjid menjadi sasaran, dan wanita yang bertudung dan berjilbab menjadi mangsa kecaman. Islam di peringkat individu, dalam situasi dan kondisi tradisionalnya, juga jauh sekali daripada merupakan suatu kenyataan yang berimpak, apabila anggota ummah sekadar tertumpu di masjid dan surau, untuk beribadat, atau kunjung mengunjungi pada musim raya atau bantu membantu semasa dharurat. Komitmen dan kegiatan berkala dalam “privatized Islam” ini hanya mengekalkan konservatisme yang sedia wujud, dan tidak memberi kesan bermakna dan berpanjangan ke atas persekitaran besar. Amalan sufisme yang meuncul di sana sini hanya mampu mengekalkan nilai-nilai agama menerusi perkumpuan tariqat, tetapi ia umumnya tidak menjalar jauh ke dalam tubuh masyarakat besar. Peradaban Islam yang berpotensi terbugar dalam persekitaran Islam sebagai agama dan cara hidup sudah pasti berdepan dengan konstrain atau kekangan. Nilai-nilai keagamaan hanya mampu menyusup dan menyerap dengan aktif dalam situasi anggota ummah berkedudukan dan berupaya menghayati tuntutan keagamaan dalam semua segi kehidupan. Ternyata di mana-mana, hatta di negara Muslim di mana Islam sudah sedia bertapak ratusan tahun, suasana ini tidak kedapatan. Tambahan pula pembawaan dan pengamalan para penganut sendiri adalah begitu lemah, sehingga Islam sebagai budaya dan tamadun tidak langsong menyerlah. Dalam keadaannya sedemikian, ia kehilangan kedinamikan, ia itu faktor yang membolehnya berdaya saing dan berdaya juang dalam persekitaran yang menyelubunginya. ‘Civilizational Make-up’ atau ‘Gubahan Ketamadunan’ sebagai natijah daripada keberadaan Islam itu tidak muncul.
Copyright (c) 2024 Mohamad Abu Bakar https://creativecommons.org/licenses/by-nc-sa/4.0
I am delighted to introduce Munsyi Jurnal Pengajian Sejarah, one of four journals published in the Faculty of Human Sciences at Sultan Idris Education University. This journal aims to provide a platform to encourage and expand the discussion on history and history teaching. The goal stems from the belief that robust knowledge of history and its disciplinary practices are essential and necessary characteristics for effective history teachers. In this issue, four original articles and one research note on history teaching are published.
Copyright (c) 2023 Nazirah Lee https://creativecommons.org/licenses/by-nc-sa/4.0
Projek Intervensi sebagai Kaedah Penambahbaikan Pencapaian Pelajar
Projek intervensi ini dijalankan di sekolah menengah di Selangor. Ia melibatkan mata pelajaran Sejarah yang merupakan salah satu mata pelajaran yang wajib lulus atau Layak Mendapat Sijil SPM (LMS) selain Bahasa Melayu. Kedua-dua subjek ini adalah penanda aras pencapaian akademik di sesebuah sekolah. Namun begitu, perlaksanaan projek ini dikhususkan kepada subjek sejarah sahaja. Dorongan utama projek ini dilaksanakan adalah berasaskan kepada beberapa perkara. Pertamanya, jika isu berkaitan subjek ini tidak ditangani, ia akan menjejaskan pencapaian peratus lulus SPM dan ini memberi kesan besar kepada masa depan murid. Di samping itu, kelemahan penguasaan subjek sejarah juga mendatangkan impak yang tidak baik kepada negara. Kegagalan memahami sejarah negara berpotensi untuk melahirkan generasi muda yang buta sejarah dan pudar semangat patriotismenya. Perlaksanaan projek intervansi berjaya meningkatkan penguasaan murid dalam subjek sejarah.
Copyright (c) 2023 Sarbanun Ismail https://creativecommons.org/licenses/by-nc-sa/4.0
The Role of Agricultural Agencies in Rice Cultivation in Kedah, 1970 – 1990
This paper focuses on rice cultivation in Kedah during the period of the New Economic Policy (NEP) implemented from 1970 to 1990. This paper aims to discuss the role and involvement of agricultural agencies in improving paddy production in Kedah during the period under study. The agencies involved were Muda Agricultural Development Authority (MADA), Kedah State Agriculture Department, the Malaysian Agricultural Research and Development Institute (MARDI), as well as the National Paddy and Rice Board (LPN). This is a historical study; therefore, historical research methods are employed. Historical sources utilised in this study were obtained from the collections of the National Archives of Malaysia, Kuala Lumpur, the National Archives of Malaysia, Kedah and Perlis Branch, and the Public Library of Kedah State. The majority of the second sources were books and journals. Findings of this study suggest that agencies involved have succeeded in improving paddy production in Kedah through projects carried out in that state, namely Projek Pengairan Muda II, Projek Sawah Berkelompok, Projek Separa Perladangan (PSP), Projek Sawah Secara Perladangan (PSSP), and Projek Pembangunan Pertanian Bersepadu Lembah Kedah (IADP). Steps taken by the agricultural agencies and projects that they launched helped enhance paddy cultivation and production in Kedah during the period of this study. This development increased the farmers’ earnings. The documentation of successful efforts in agriculture, especially food-related efforts, is crucial. The World Economic Forum’s Global Risk Report 2023 warned that food supply crises are an ongoing global risk. Agriculture these days is not only a vehicle for economic stability but also a key to survival.
Copyright (c) 2023 Veronica Arun https://creativecommons.org/licenses/by-nc-sa/4.0
Tanaman kelapa di Jajahan Tumpat 1970-1980-an
Kajian ini membincangkan tentang sejarah perkembangan tanaman kelapa di Jajahan Tumpat, Kelantan 1970-1980-an. Ia menggambarkan tentang latar belakang tanaman kelapa di Jajahan Tumpat sepanjang tempoh berkenaan di mana tanaman kelapa sedang mengalami krisis ekoran kejatuhan harga kelapa di pasaran. Artikel ini turut merungkai perkembangan sepanjang tempoh berkenaan dengan berpandukan kepada maklumat yang diperolehi daripada sumber primer dan sumber sekunder. Antara dokumen primer yang dirujuk adalah dokumen dan laporan rasmi kerajaan mengenai pertanian di Kelantan sepanjang tempoh kajian. Selain daripada perkembangan yang terjadi dalam penanaman kelapa sepanjang 1970-1980an, kajian ini turut memfokuskan kepada usaha membangunkan semula tanaman kelapa di Jajahan Tumpat yang melibatkan agensi kerajaan yang bertanggungjawab kepada pertanian. Kajian mendapati bahawa, pengusaha kelapa di Jajahan Tumpat melalui tempoh yang penuh cabaran pada tahun 1970-1980-an kerana kemelesetan harga kelapa sepanjang tempoh tersebut. Sebagai usaha untuk mengatasi masalah berkenaan, pihak kerajaan melaksanakan Rancangan Pembangunan Pekebun-Pekebun Kecil Kelapa bagi membaik pulih tanah kebun kelapa. Rancangan ini dibahagikan kepada dua bahagian iaitu pemulihan dan tanaman semula. Bantuan ini dan galakan pihak kerajaan melalui subsidi menggalakkan pekebun kecil menyertai rancangan ini. Secara umumnya, pelbagai usaha yang dilakukan oleh pihak kerajaan dan agensi tertentu dalam membangunkan semula tanaman kelapa di Jajahan Tumpat. Melalui usaha tersebut dapat membantu meningkatkan hasil pengeluaran kelapa dan menambahkan pendapatan pekebun kecil.
Copyright (c) 2023 Wan Nur Fatin Hanani Mohd Fauzai https://creativecommons.org/licenses/by-nc-sa/4.0
Johor Malay Community Dress Fashion 1957 - 1970's
This paper analyses popular fashion attire trends in the Malay community of Johore in 1957–1970. The focus revolved around factors that led to the changes that occurred in the choice of fashion among Malays in Johore during the period under study. Therefore, fashion choices among younger generations, teachers, and students, as well as important figures in society, were illustrated in this paper. This study employs historical methodology and a qualitative approach, involving heuristics, critique, interpretation, and historical writing. This study finds that Malay attire during this period of study was changing from traditional to modern styles. The main reason for this change came from the influence of mass media and the entertainment industry. This study also suggests that despite attention to modern attire and fashion, some Malays prefer traditional clothing. Commitment to preserve traditional clothing was seen through critics raised against modern attire and efforts to maintain its use within Malays society by UMNO. In summary, changes occurred due to the influence brought in by the media, and people tend to opt for something that they thought would be beneficial and better. In the course of the discussion on the history of the fashion adopted by the Malays in Johore during the period of this study, information suggests that the shift of tendency and thoughts among Malay had occurred as they preferred to choose modernity over tradition.
Copyright (c) 2023 Junirah Djafar https://creativecommons.org/licenses/by-nc-sa/4.0
RIDO Dynamics: A Preliminary Study of the Factors of Intra and Inter-Ethnic Conflict in The Southern Philippines
This article discusses intra- and inter-ethnic disputes in southern Philippines, also known as rido. Rido refers to conflicts between families or relatives that occur in the Maranao community, involving violent acts of revenge between families or kinship groups. These conflicts stem from disputes over land, political power and elections, personal honor, and other issues. Rido are closely related to the value system of the Maranao community, particularly the concept of maratabat deeply ingrained in the traditions and culture of the society. Consequently, everyone is responsible for preserving the honor and reputation of their lineage. This study aims to analyze the dynamics of rido in the context of ethnic conflict in the southern Philippines, particularly involving the Maranao ethnic group. This study finds that weaknesses in the justice system have exacerbated rido conflicts because the victimised families do not receive appropriate defence. This also encourages alternative solutions based on the traditional justice system. This preliminary study employs a qualitative approach by analysing secondary sources and a few primary sources, including the use of the interview method.
Copyright (c) 2023 Norizan Kadir https://creativecommons.org/licenses/by-nc-sa/4.0
Mengkabong, North Borneo in The Eighteenth Century
This article aims to offer a glimpse into Mengkabong's history in the eighteenth century. The goal is to focus on the history of Mengkabong through anecdotes obtained from the natives. Mengkabong is historically notable since it served as the major naval base during the reign of Sultan Omar Ali Saifudin I. Furthermore, the discussions offer some light on two major groups of people in Mengkabong (Dusun Lotud and Bajau) as well as Raja Tua's role. During the eighteenth century, the title Raja Tua referred to the representative of the Sultanates of Brunei who held the highest administrative position in Mengkabong. Apart from the military, he was also in charge of the administration and welfare of the society. The data collected was from the primary and secondary sources. The discussions presented here are also based on fieldwork at derelict tombs and ancient forts in Mengkabong, as well as oral history and interviews. The study is essential in understanding North Borneo's early history before the arrival of western powers. Finally, this article provides some insight into the history of Mengkabong in the early history of Sabah.
Copyright (c) 2023 Yusry Sulaiman, Mosli Tarsat, Rizal Zamani Idris, Mohd Firdaus Abdullah https://creativecommons.org/licenses/by-nc-sa/4.0